**Zmluva o poskytovaní služieb**

podľa § 269 ods. 2 Obchodného zákonníka v znení neskorších predpisov

Zmluvné strany:

obchodné meno: Afinode, s. r. o.

sídlo: Povina 234, 023 33 Povina

v zastúpení: Ing. Juraj Falát, konateľ

IČO: 47 428 830

DIČ: 2023942734

IČ DPH: SK2023942734

Bankové spojenie: Všeobecná úverová banka, a.s.

IBAN: SK5202000000004178663854

Zapísaný: ORSR Okresného súdu Žilina, Oddiel: Sro, Vložka číslo: 67976/L

**ďalej len „objednávateľ“**

a

obchodné meno:

Sídlo:

v zastúpení:

IČO:

DIČ:

IČ DPH:

Bankové spojenie:

IBAN:

zapísaný v

**ďalej len „poskytovateľ“**

uzavreli nasledujúcu zmluvu:

## Preambula

Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) verejné obstarávanie na predmet zákazky „Technická analýza reklamných, marketingových služieb a grafických prác\_II“ (ďalej len „verejné obstarávanie“).

Poskytovateľ bol vybraný vo verejnom obstarávaní objednávateľom ako úspešný uchádzač, nakoľko predložil najnižšiu cenu celkom v EUR bez DPH, ktorá predstavovala jediné kritérium na hodnotenie ponúk a splnil podmienky účasti a podmienky na predmet zákazky stanovené objednávateľom.

## Článok I

## Predmet zmluvy

1. Predmetom zmluvy je poskytnutie technickej analýzy reklamných, marketingových služieb a grafických prác v rámci projektu spolufinancovaného Európskym sociálnym fondom (ďalej len „projekt“):

Názov projektu: Alex the vamp

Kód projektu v ITMS2014+: 302031H164

1. Predmetom tejto zmluvy je záväzok poskytovateľa poskytovať objednávateľovi služby v rozsahu podľa Opisu predmetu zákazky, ktorý bol súčasťou dokumentácie k verejnému obstarávaniu a ktorý tvorí prílohu č. 1 tejto zmluvy a záväzok objednávateľa uhradiť poskytovateľovi za poskytnuté služby odmenu v súlade s článkom IV tejto zmluvy a poskytovať mu potrebnú súčinnosť.

## Článok II

## Práva a povinnosti zmluvných strán

1. Poskytovateľ sa zaväzuje poskytnúť objednávateľovi služby s odbornou starostlivosťou, v súlade so všeobecne záväznými právnymi predpismi a dobrými mravmi.
2. Poskytovateľ sa zaväzuje poskytovať tieto služby vždy v požadovanej kvalite podľa prílohy č. 1 tejto zmluvy.
3. Poskytovateľ je povinný pri poskytovaní služieb dodržiavať aktuálne pravidlá pre informovanie a komunikáciu pre prijímateľov v rámci Európskych štrukturálnych a investičných fondov (EŠIF) a design manuál Integrovaného regionálneho operačného programu 2014 – 2020.
4. Poskytovateľ je povinný dodržiavať všetky povinnosti, ktoré mu vyplývajú z opisu predmetu zákazky, ktorý je prílohou tejto zmluvy.
5. Poskytovateľ vyhlasuje, že disponuje potrebnými odbornými znalosťami a príslušným technickým vybavením, ako aj vecnými, personálnymi a organizačnými predpokladmi potrebnými pre plnenie tejto zmluvy.
6. Objednávateľ sa zaväzuje uhradiť odmenu poskytovateľovi vo výške a spôsobom určeným v článku IV tejto zmluvy.
7. Poskytovateľ vyhlasuje, že si nie je vedomý žiadnych skutočností alebo dôvodov, ktoré by mohli mať za následok konflikt jeho záujmov so záujmami objednávateľa.
8. Zmluvné strany sú povinné zachovávať mlčanlivosť o všetkých skutočnostiach uvedených v tejto zmluve ako aj o informáciách, o ktorých sa dozvedeli pri rokovaní o uzavretí tejto zmluvy a vzťahujú sa k zmluve, dotknutej zmluvnej strane a tiež o informáciách, o ktorých sa dozvedeli pri výkone práv a plnení povinností podľa tejto zmluvy a vzťahujú sa k zmluve alebo dotknutej zmluvnej strane.
9. Poskytovateľ sa zaväzuje strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:
10. Poskytovateľ NFP a ním poverené osoby;
11. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
12. Najvyšší kontrolný úrad SR a ním poverené osoby;
13. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,;
14. Splnomocnení zástupcovia Európskej Komisie a Európskeho dvora audítorov;
15. Orgán zabezpečujúci ochranu finančných záujmov EÚ;
16. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

## Článok III

## Lehota plnenia zmluvy

1. Lehota plnenia začína od nadobudnutia účinnosti zmluvy do 7 mesiacov, a to podľa jednotlivých bodov:

**- Prieskum trhu** – do 2 mesiacov od nadobudnutia účinnosti zmluvy,

**- Postavička upíra a nastavenie jej charakteru** – do 2 mesiacov od nadobudnutia účinnosti zmluvy,

**-** **Marketingové virálne videá**– do 6 mesiacov od nadobudnutia účinnosti zmluvy,

**- Grafické práce** – do 4 mesiacov od nadobudnutia účinnosti zmluvy,

**- Animačné práce** – do 4 mesiacov od nadobudnutia účinnosti zmluvy,

**- Online marketing** – do 7 mesiacov od nadobudnutia účinnosti zmluvy.

1. Zmluva nadobudne účinnosť až deň po obdržaní oznámenia o schválení zákazky v rámci kontroly verejného obstarávania, t.j. doručení správy z kontroly VO verejnému obstarávateľovi, t.j. objednávateľovi. O tomto termíne bude objednávateľ informovať poskytovateľa.
2. Zmluvný vzťah založený touto zmluvou možno zrušiť dohodou zmluvných strán alebo výpoveďou ktorejkoľvek zmluvnej strany. Výpovedná lehota v trvaní 2 mesiacov začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane. Za činnosť riadne uskutočnenú do účinnosti výpovede má poskytovateľ nárok na primeranú časť odplaty.

## Článok IV

## Cena poskytovaných služieb

1. Objednávateľ sa zaväzuje zaplatiť poskytovateľovi za poskytovanie služieb v rozsahu podľa článku I odmenu čiastkovo vo výške:

**Prieskum trhu**:

**Suma bez DPH: ............... EUR**,

DPH 20 %: ................ EUR,

**Suma s DPH: ................. EUR**.

**Postavička upíra a nastavenie jej charakteru**:

**Suma bez DPH: ............... EUR**,

DPH 20 %: ................ EUR,

**Suma s DPH: ................. EUR**.

**Marketingové virálne videá**:

**Jednotková suma bez DPH: ............... EUR**,

**Suma celková bez DPH: ............... EUR**,

DPH 20 %: ................ EUR,

**Suma celková s DPH: ................. EUR**.

**Grafické práce**:

**Suma bez DPH: ............... EUR**,

DPH 20 %: ................ EUR,

**Suma s DPH: ................. EUR**.

**Animačné práce**:

**Suma bez DPH: ............... EUR**,

DPH 20 %: ................ EUR,

**Suma s DPH: ................. EUR**.

**Online marketing**:

**Suma bez DPH: ............... EUR**,

DPH 20 %: ................ EUR,

**Suma s DPH: ................. EUR**.

1. Odmena dohodnutá v Článku IV odsek 1. tejto zmluvy zahŕňa všetky náklady, ktoré poskytovateľ vynaložil pri poskytovaní služieb.
2. Dohodnutá odmena v Článku IV ods. 1. tejto zmluvy bude vyplatená na základe odovzdania príslušnej časti zákazky poskytovateľom v súlade so špecifikáciou zákazky definovanou v prílohe č. 1 tejto zmluvy. Odovzdaním príslušnej časti zákazky sa rozumie spísanie preberacieho protokolu potvrdený podpisom obidvoch zmluvných strán.
3. Splatnosť faktúry vystavenej na základe tejto zmluvy je do 60 kalendárnych dní odo dňa doručenia faktúry objednávateľovi.
4. Súčasťou faktúry bude číslo súvisiaceho projektu v rámci ITMS2014+ uvedené v Článku I ods. 1. tejto zmluvy.
5. Zmluvné strany vyhlasujú, že ak v zmysle platných všeobecne záväzných právnych predpisov Slovenskej republiky výsledok činnosti poskytovateľa podľa tejto zmluvy (vrátane jeho zamestnancov, subdodávateľov, iných osôb alebo akýchkoľvek tretích osôb, ktoré na plnenie tejto zmluvy použil) bude chránený ako autorské dielo, momentom vystavenia preberacieho protokolu poskytovateľa bezodplatne poskytuje výhradne objednávateľovi v neobmedzenom rozsahu, v akom to nevylučujú všeobecno-záväzné právne predpisy kogentnej povahy, súhlas na akékoľvek všeobecne záväznými právnymi predpismi vymedzené dovolené použitie tohto autorského diela po dobu trvania autorských práv (ďalej len „Autorská licencia“). Objednávateľ je oprávnený všetky práva duševného vlastníctva nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej osobe. Odplata za poskytnutie Autorskej licencie bude zahrnutá v odplate za poskytnuté služby. Objednávateľ v rozsahu Autorskej licencie je oprávnený udeliť tretím osobám sublicenciu, ako aj postúpiť ich na tretiu osobu. Za nároky tretích osôb z dôvodu prevodu licenčných práv na objednávateľa zodpovedá poskytovateľ.

## Článok V

## Sankcie

1. Ak poskytovateľ nevykoná a neodovzdá jednotlivé časti zákazky bez vád a včas, je povinný zaplatiť objednávateľovi zmluvnú pokutu vo výške 0,1% z celkovej ceny vrátane DPH za každý začatý deň omeškania s odovzdaním časti zákazky riadne (bez vád) a včas, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď), prípadne v dôsledku neposkytnutia súčinnosti zo strany objednávateľa.
2. Ak je poskytovateľ v omeškaní s poskytnutím služieb o viac ako 30 dní, je povinný zaplatiť objednávateľovi zmluvnú pokutu vo výške 20% z celkovej ceny vrátane DPH, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď), prípadne v dôsledku neposkytnutia súčinnosti zo strany objednávateľa.
3. Poskytovateľ je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

## Článok VI

## Záverečné ustanovenia

Zmluva nadobúda platnosť dňom jej podpísania zmluvnými stranami a účinnosť deň po obdržaní oznámenia o schválení zákazky v rámci kontroly verejného obstarávania, t.j. doručení správy z kontroly VO verejnému obstarávateľovi. O tomto termíne bude objednávateľ informovať poskytovateľa.

Právny vzťah založený touto zmluvou sa riadi touto zmluvou a príslušnými ustanoveniami Obchodného zákonníka.

Túto zmluvu je možné meniť a dopĺňať len so súhlasom oboch zmluvných strán, a to výlučne číslovaným dodatkom v písomnej forme.

Táto zmluva je vyhotovená v troch rovnopisoch, z ktorých objednávateľ obdrží dve vyhotovenie a poskytovateľ jedno vyhotovenie.

Zmluvné strany prehlasujú, že zmluvu uzatvorili vážne a slobodne, že ustanovenia zmluvy sú pre nich zrozumiteľné, že si zmluvu prečítali, porozumeli jej obsahu a na znak súhlasu ju vlastnoručne podpísali.

Neoddeliteľnou súčasťou tejto zmluvy je:

**Príloha č. 1** – Opis predmetu zákazky

**Príloha č. 2** – Cenová ponuka poskytovateľa

V  , dňa V  , dňa

Poskytovateľ: Objednávateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(meno a priezvisko, pozícia) Ing. Juraj Falát, konateľ